Ivančan N.' 
Pregledni rad 


SORTE STOLNOG GROŽĐA 


Sažetak 

Sorte stolnog grožđa zriju kod nas od kraja srpnja do sredine listopada. Većinom 
se koriste kao dopuna sortimenta vinogradu, na brajdama, oko kuće. Dobrim odabirom 
sorata možemo imati svježe grožđe u vlastitoj kući kroz cijelo navedeno razdoblje. 


Sorte stolnog grožđa koriste se danas za konzumiranje u svježem stanju ili prerađene 
sušenjem, konzerviranjem i kandiranjem. 


One također zahtijevaju i drugačiju tehnologiju uzgoja i njege te više ručnog rada. 
Kod stolnih sorata danas se isključivo koriste visoki uzgojni oblici, najčešće razni oblici 
pergola ili tendona, povezani jakom armaturnom mrežom. 


Zbog toga, ali i zbog visokih početnih ulaganja te maloga broja primjerenih lokaliteta 
u našoj državi, stolno grožđe se većinom uvozi. No, to nije razlog da se te sorte ne bi 
mogle uzgajati lokalno na manjim parcelama za privatne potrebe, za tržnice, za turistička 
domaćinstva i turizam općenito. 


Sorte su svrstane prema dozrijevanju po Pulliatu. Navedena su svojstva koja trebaju 
imati sorte stolnog grožđa. Opisane su sorte koje se većinom mogu nabaviti i uzgajati kod 
nas, u kontinentalnim krajevima Hrvatske i u Dalmaciji. U opisu su navedeni sinonimi, 
porijeklo i rasprostranjenost, botanička obilježja, privredno-tehnološka obilježja te 
korištenje i gospodarsko značenje. 


Ključne riječi: sorta, sinonimi, porijeklo, rasprostranjenost, botanička obilježja, 
privredno-tehnološka obilježja. 


Uvod 

Sorte stolnog grožđa zriju kod nas od kraja srpnja do sredine listopada. Većinom 
se koriste kao dodatak u vinogradu, na brajdama, oko kuće. Dobrim odabirom sorata 
možemo imati svježe grožđe u vlastitoj kući kroz cijelo navedeno razdoblje. 


Sorte stolnog grožđa koriste se danas za konzumiranje u svježem stanju ili prerađene 
sušenjem, konzerviranjem, kandiranjem i sl. 


: Nino Ivančan, dipl.ing.agr. 

Neke sorte mogu se čak koristiti i za pravljenje vina, ali za većinu to ne dolazi u obzir 
prvenstveno zbog svoje namjene. Naime, takve sorte imaju puno manje šećera nego 
vinske sorte, krupnije su bobice i imaju više mesa. One također zahtijevaju i drukčiju 
tehnologiju uzgoja i njege te više ručnog rada. Kod stolnih sorata danas se isključivo 
koriste visoki uzgojni oblici, najčešće razni oblici pergola ili tendona, povezani jakom 
armaturnom mrežom. Zbog toga, ali i zbog visokih početnih ulaganja te maloga broja 
primjerenih lokaliteta u našoj državi, stolno grožđe se većinom uvozi. No, to nije razlog 
da se te sorte ne bi mogle uzgajati lokalno na manjim parcelama za privatne potrebe, za 
tržnice, za turistička domaćinstva i turizam općenito. 


U daljnjem tekstu je dan popis stolnih sorata prema dozrijevanju po Pulliatu te 
svojstva koja trebaju imati sorte stolnog grožđa. Opisane su sorte koje se većinom mogu 
nabaviti i uzgajati kod nas, u kontinentalnim krajevima Hrvatske i u Dalmaciji. 


Svojstva stolnih sorata 
Grozd srednje velik do velik, što jednoličniji, rastresit i što ljepšeg izgleda. 


Bobice trebaju biti što veće i po mogućnosti jednake veličine, dobro srašćene na 
stapčici. 
Stapčica treba biti čvrsta i po mogućnosti dulja. 


Kožica bobice treba biti mekana, hrustava ali otporna, preporučljivo s izraženim 
maškom. 


Meso bobice mora biti gusto i ugodnog okusa, ne odviše slatko i diskretno 
aromatično. 


Sjemenke trebaju biti mekane i malene, ako ih već ima. 
Čim bolja izdržljivost grozda na trsu, kod transporta, u skladištu i u hladnjači. 


To su uglavnom svojstva koja bi trebala imati jedna stolna sorta obzirom na zahtjeve 
i norme koje se u tom pravcu postavljaju na svjetskom tržištu. Ukoliko jedna sorta ima 
više nabrojenih karakteristika, utoliko je ona vrjednija. 


Stolno grožđe mora biti što ljepšeg izgleda jer se ono kupuje “očima“. Često puta 
jedna sorta vrlo skromnih vrijednosti ima dobru cijenu samo zahvaljujući svom izgledu. 
No, ni ukusi potrošača u pojedinim zemljama nisu potpuno isti. Talijansko, englesko 
i američko tržište traži više aromatične sorte, dok srednjeeuropsko tržište više cijeni 
sorte neutralnog okusa. Amerikanci su čak za svoje potrebe dobili cijelu jednu seriju 
besjemenih sorti koje su tamo poprilično popularne. 

Podjela stolnih sorata 
(PREMA DOZRIJEVANJU PO PULLIATU) 


RANE SORTE: 

Čabski biser bijeli, Primus bijeli, Primiera bijela, Volta crna, Perlette bijela, Prima 
bijela, Aurora bijela, Flame Seedless crveni, Sugraone bijeli, Exotic crni, Fantasy 
seedless crni 


SORTE I. RAZDOBLJA: 

Cardinal crveni, Kraljica vinograda bijela, Thompson Seedless bijeli, Concord crni, 
Niabell crna, Pance precose bijeli, Delizia di Vaprio bijela, Matilde bijela, Perlon crveni, 
Premium Red, Christmas Rose crvena,Red Globe crveni, Plemenka bijela, Plemenka 
crvena, Majestic crveni 


SORTE II. RAZDOBLJA: 

Muškat Hamburg crni, Alphonse Lavaliće crni, Frankental crni, Sultanina bijela, 
Michelle Paglieri crna, Ruby Seedless crvena, Black Globe crni, Maria Pirovano bijela, 
Suavis crvena, Muškat D'Adda crni, Black Rose crna 


SORTE Ill. RAZDOBLJA: 
Afus Ali bijeli, Italia bijela, Autumn Royal crni, Holiday crveni, Crimson Seedless 
crveni, 


SORTE IV. RAZDOBLJA: 

Gros Vert bijeli, Servant bijeli, Muškat Aleksandrijski bijeli, Olivette crna, Calmeria 
bijela, Emperor crveni, Flame Tokay crveni, Zimsko bijelo, Valandovski drenak crveni, 
Krivalja bijela, Emperatriz crvena, Queen crvena, Rouge crveni 


Opis stolnih sorti 
RANE SORTE 


ČABSKI BISER BIJELI 
Sinonimi: Julski muškat, Biser od Čabe, Perla di Csaba, Csabagyčngye feher, Perle 
de Csaba blanche 


Porijeklo i rasprostranjenost: Dobiven je iz nepoznatog sjemena po M.Starku u 
Bćkecsab i - Mađarska. Najviše je rasprostranjen u Mađarskoj, a dolazi manje više i u 
ostalim zemljama južne klime. 


Botanička obilježja: Vršci mladica crvenkasti i pahuljasti. Cvijet dvospolan. Odrasli 
list okruglast, srednje velik, trodijelan, golog lica i naličja. Zreo grozd malen, zbit i 

valjkast. Bobica srednje velika, zelenkasto- Slika 1-ČABSKI BISER BIJELI 
žute boje, okruglasta s tankom kožicom. Meso 
sočno, muškatnog okusa, bujnost osrednja. 


Privredno-tehnološka obilježja: U svrhu što 
ranijeg dozrijevanja preporučuju se sunčani 
položaji, dosta bogatog ali lakšeg tla. Cvatnja 
i oplodnja normalna. Dozrijeva u srpnju. 
Prilagođuje se različitom načinu uzgoja, rodnost 
je osrednja. Otpornost na bolesti osrednja, 
afinitet na podloge dobar. 


Korištenje i gospodarsko značenje: Jedna 
od najranijih stolnih sorata na prostoru naše 
države, čija je vrijednost upravo u ranom 
dozrijevanju, a ne u nekim općim pozitivnim 
svojstvima. Lako podliježe napadu osa i pčela i 
slabo podnosi transport. Grožđe je slatko i ima 
vrlo finu aromu. Sorta ima jedino lokalni karakter. 


PRIMUS BIJELI 


Sinonimi: I.P.7 


Porijeklo i rasprostranjenost: Križanac A. Pirovana iz 1901. g. dobiven hibridizacijom 
Madelaine Royale žuta x Ferdinand de Lesseps bijeli. 


Botanička obilježja: Vršci mladica zeleni. Cvijet dvospolan. Zreo grozd srednje velik, 
rastresit, čunjast. Bobice srednje velike, okrugle, žuto-zlatne boje. Kožica srednje čvrsta. 
Meso gusto, nesočno, lagano muškatnog okusa. Rast srednje bujan. 


Privredno-tehnološka obilježja: Traži tople položaje da bi što ranije dozrio te 
propusna, lakša ali dosta bogata tla. Cvatnja i oplodnja normalna. Dozrijeva nekoliko 
dana prije Čabskog bisera. 


Korištenje i gospodarsko značenje: Prikladan za različite načine uzgoja. Najbolje mu 
odgovara kratki rez rodnog drva, iako podnosi i dulji, ali onda kasnije dozrijeva. Rodnost 
dobra, kao i otpornost na gljivične bolesti. Afinitet prema podlogama također dobar. 


PERLETTE BIJELA 


Porijeklo i rasprostranjenost: Selekcionirana 1936., a u proizvodnji od 1940.g. kao 
križanac Kraljice vinograda i Sultanine bijele. 

Botanička obilježja: Grozd je ovalna oblika, oko 300 g, bobica je okrugla, bez koštica, 
mesnata, sitnija, zelenkasto-žute boje, izrazito muškatne arome. 


Privredno-tehnološka obilježja: Dozrijeva 
krajem srpnja ili početkom kolovoza. 


Korištenje i gospodarsko značenje: To je 
najranija besjemena sorta, naročito popularna 
u Californiji i SAD-u. Uzgaja se i u Italiji gdje 
je i selekcionirana. Sudjelovala je također i u 
stvaranju nekih novijih sorti grožđa. Bujna je 
rasta i obilne rodnosti. 


AURORA BIJELA 

Porijeklo i rasprostranjenost: Kompleksni 
bijeli hibrid koji je selekcionirao Albert Seibel 
1860. Naročito raširena u Sjevernoj Americi. 


Slika 2-PERLETTE BIJELA 


Botanička obilježja: Vršci mladica bijelo- 
zelenkasti, prekriveni vunastim dlačicama. List peterodijelan, srednje veličine. Cvatnja 
krajem svibnja ili početkom lipnja. Cvijet je funkcionalno dvospolan. Grozd velik, oko 
400 g, bobica krupna, okrugla do lagano duguljasta, žuto-zelene boje, mesnata s fino 
izraženom muškatnom aromom. 


Privredno-tehnološka obilježja: Dozrijeva u prvoj dekadi kolovoza. Trs je bujnog 
rasta i obilne rodnosti. Na zapercima zametnuti grozdovi dozrijevaju krajem rujna i 
početkom listopada. 


Korištenje i gospodarsko značenje: Sorta se koristi u Americi i kao vinska sorta. 
Nestabilna pri transportu. 


FLAME SEEDLESS 

Porijeklo i rasprostranjenost: Križanac Thompsona, Cardinala i skupine stolnih 
besjemenih sorti. 

Botanička obilježja: Crvena besjemena sorta, bobice su hrskave teksture i muškatno 
slatkog okusa. 


Privredno-tehnološka obilježja: Dozrijeva krajem srpnja. 


Korištenje i gospodarsko značenje: Najranija crvena sorta, popularna u Kaliforniji 
gdje se većinom i uzgaja. 

SORTE I RAZDOBLJA 


CARDINAL CRVENI 


Sinonimi: nema 


Porijeklo i rasprostranjenost: Dobiven u 
Fresnu (California, SAD) po Snyderu 1939. 
križanjem Flame Tokaya i Ribiera (Alphonse 
Lavalće). Tamo je najviše i proširen. Ima ga 
dosta u Italiji (Puglia) i Francuskoj te i kod nas, 
posebno u južnim krajevima. 


Botanička — obilježja: = Vršci — mladica 
zelenobrončani, malo — zavinuti. — Cvijet 
dvospolan. Odrasli list velik, petodijelan, golog 
lica i vunastog naličja. Zreo grozd velik (oko 
500g.) rastresit, valjkasto-čunjast, krilat. Bobice 
velike, okrugle, crveno-ljubičaste boje, često 
nejednolično obojene, kožica čvrsta i debela. 
Meso gusto, finog okusa, jedva primjetljive 
muškatne arome. 


Privredno-tehnološka obilježja: Nije osobito 
osjetljiv na položaje, najbolje mu odgovaraju 
lakša, propusna tla s dosta hraniva s mogućnosti 
navodnjavanja. Cvatnja i oplodnja normalna. 
Dozrijeva sredinom kolovoza. Karakteristika 
te sorte je da joj se razdoblje zrenja produžava 
cijeli mjesec, a time dobiva kvalitetu i boju. £ 
Prilagođuje se svim načinima uzgoja, uključivo i visokom uzgoju, a jednako tako i 
rezu. 


Međutim zbog velike rodnosti, preporučljiv je kraći rez s manjim opterećenjem 
rodnog drva. Veća opterećenja imaju za posljedicu dobivanje produljenih i odviše 
rastresitih grozdova koji nemaju veliku tržišnu vrijednost. Tehnološke karakteristike te 
sorte očituju se u malom sadržaju šećera i ukupnih kiselina, što omogućuje da se plasira 
na tržište prije njene pune zriobe. Otpornost na smrzavice slaba, ali se dobro regenerira. 
Rađa i na zapercima. Sklon je pucanju bobica pred zrenje u slučaju kišnog vremena. 
Osjetljiv na Botrytis, na druge bolesti osrednja. Srodnost s podlogama dobra, naročito 
prema Berlandieri x Rupestris. 

Korištenje i gospodarsko značenje: Jedna od stolnih sorti s najvećim bobicama, velike 
rodnosti, odlične transportabilnosti, dugog vremena zrenja i privlačnog izgleda daje joj 
izuzetne tržišne mogućnosti svuda u svijetu gdje se grožđe uzgaja. 


MATILDE BIJELA 
Porijeklo i rasprostranjenost: Križanac Muškat Italije i Kardinala 


Botanička obilježja: Vršci mladica zelenkasti, rahlo dlakavi s brončanim maškom 
na rubu. Lista u drugoj dekadi travnja. List srednje velik, peterodijelan. Cvate u prvoj 
dekadi lipnja. Cvijet funkcionalno dvospolan. Bujna rasta, besjemena, grozd je velik, oko 

Slika 5-MATILDE BIJELA 600 grama, cilindričan s prigrozdom. Bobice su 

: = debele i okrugle, blago produžene i hruskave. 

Izrazito žute do blagocrvenkaste boje, fine 
muškatne arome. 


Privredno-tehnološka obilježja: Dozrijeva 
krajem druge dekade kolovoza. 


Korištenje i gospodarsko značenje: Sorta 
popularna u Italiji 


THOMPSON SEEDLESS BIJELI 

Porijeklo i rasprostranjenost: Stara sorta 
imenovana po engleskom farmeru koji se 
doselio u Kaliforniju 1870. Thompson je našao jedan čudni trs koji daje ukusno, 
zelenkasto, besjemeno grožđe. Kasnije se ispostavilo da je to hibrid Sultanine. 


Botanička obilježja: Grožđe je svijetlozeleno, četvrtastog oblika, dugačko, krupno, 
Ž sm rastresito i slatkog okusa. Besjemena sorta. 


Korištenje i gospodarsko značenje: Prema 
američkim izvorima sorta je dostupna na 
tržištu od sredine srpnja do sredine rujna. To 
je njihova sorta broj 1, najčešće uzgajana među 
svim ostalim sortama. 


RED GLOBE CRVENI 
Porijeklo i rasprostranjenost: Selekcioniran 
> gi H 1980. radom Harolda Olmoa na California UC 
Davis, iz Emperora crvenog. 


Slika 6-THOMPSON 
SEEDLESS BIJELI Botanička obilježja: To je sjemeno grožđe 

s treperavim osvježavajućim i slatkim okusom. 
Poznato je po tome što ima najveće bobice od 
svih poznatih stolnih sorata, veličine šljive. 


Korištenje i gospodarsko značenje: Na 
tržištu ga se može nabaviti od kolovoza do 
siječnja. Dozrijeva od kolovoza do studenog. 
Zbog svojih izuzetnih osobina ima odlične da ' g 
marketinške efekte. Do ranih devedesetih E a i “A. 7 
godina bilo je popularno na Dalekom Istoku i Slika 7-RED GLOBE CRVENI 
AZiji, gdje ljudi vole krupnije voće, aodnedavno 
se širi dosta brzo na američkom tržištu, unatoč tome što ima sjemenke. 


_ ui Ka ži 


KRALJICA VINOGRADA BIJELA 
Sinonimi: Regina dei vigneti, Reine des vignes, Muskat Szoloskertek Kiralynčje 
fehćr 


Porijeklo i rasprostranjenost: Potječe iz Mađarske, 1916. križanac Afus Ali x Čabski 
biser. Selekcionar je G. Mathiasz. 


Rasprostranjena je u mnogim europskim Slika 8-KRALJICA 
zemljama, naročito Italiji. VINOGRADA BIJELA 


Botanička obilježja: Vršci mladica svijetlo- 
smeđi. Cvijet dvospolan. List srednje velik, 
okruglast, tro i petodijelan, golog lica i naličja. 
Zreo grozd velik, uglavnom rahli, granat, često 
sa sugrozdićem. Zrela bobica velika, žuto- 
zlatne boje, jajolika s debelom kožicom. Meso 
srednjegusto, laganog muškatnog okusa. Rast 
bujan. 


Privredno-tehnološka obilježja: 

Srednjevisoki uzgoj joj je najprikladniji. 
Traži kratki rez rodnog drva i jedino u takvom 
slučaju daje proizvode visoke vrijednosti. Rodnost dobra, ali ne redovna. Slaba otpornost 
na smrzavice i na bolesti. Afinitet prema podlogama dobar. 


Transport podnosi osrednje. 


Korištenje i gospodarsko značenje: Izrazito stolna sorta, kojaje zbog ranog dozrijevanja 
i visoke kvalitete proizvoda zauzela prilično vidno mjesto, naročito u zemljama toplije 

klime. U našim sjevernim područjima pripisivale su joj se svojstva koja ne posjeduje, 
naročito ona koja se odnose na veću rodnost, otpornost na bolesti i bolji transport. 


Slika 9-PERLON CRVENI PERLON CRVENI 
=. jee" ' Porijeklo i  rasprostranjenost: = Križanac 
Emperador i Perlette. Besjemena sorta. 


Botanička obilježja: Vršci mladica zelenkasti, 
rahlo dlakavi. Lista u drugoj dekadi travnja. List 
je velik, peterodijelan, rijetko trodijelan. 


Cvate u prvoj dekadi lipnja. Cvijet 
funkcionalno ženski. Trs je bujna rasta. Grozd 
je jako velik (800g), sličan piramidi s izrazitim 
prigrozdima. Bobica je debela, jajolika, jako 
hruskava, mesnata, tvrde konzistencije, bez 
sjemenki, crvenkasto-ljubičaste boje, neutralna okusa. 


Privredno-tehnološka obilježja: Dozrijeva krajem treće dekade kolovoza. 


PANCE PRECOSE BIJELA 


Sinonimi: Sicilien precose 


Porijeklo i rasprostranjenost: Potječe iz Francuske gdje je dosta rasprostranjena. 
Inače dolazi zastupana manje više u svim zemljama umjerene klime, posebno u Italiji. 
Vrlo stara sorta, općenito vrlo cijenjena. 


Botanička obilježja: Vršci mladica bijelo-zeleni, lagano pahuljasti. Cvijet dvospolan. 
List srednje velik, golog lica i vunastog naličja. Zreo grozd srednje velik, krilat, valjkasto- 
čunjast, rastresit. Bobice dosta velike, oko 400g, lagano okrugle, žuto-zlatne boje. Meso 
gusto, bez posebnih aroma i dobrog okusa. Rast bujan. 


Privredno-tehnološka obilježja: Traži toplija podneblja i dobre položaje te propusna 
srednje bogata tla. Cvatnja i oplodnja normalna. Redovito rodi na zapercima. Dozrijeva 
u 1. razdoblju. Prikladna za različite načine uzgoja. U bogatijim tlima traži nešto dulju 
rezidbu rodnog drva dok se u srednje bogatim tlima preporuča kraći rez s dosta jakim 
opterećenjima. Rodnost joj je dosta velika i redovita. Otpornost na bolesti osrednja. 
Afinitet za podloge dobar. Vrlo dobro podnosi transport 


Korištenje i gospodarsko značenje: Zbog svojih vrlo pozitivnih svojstava nadmašuje 
Plemenku bijelu u svakom pogledu te ju je na mnogim mjestima u potpunosti potisnula. 

U zemljama velike proizvodnje stolnog grožđa zauzela je prilično vidno mjesto. Uzgajala 
se i kod nas. 


Slika 10-ALPHONSE LAVALLEE CRNI 


SORTE Il RAZDOBLJA x bj 
m “< 
ALPHONSE LAVALLEE CRNI MA 
Sinonimi: Ribier, Royal ,€ Zede 
= j 
Porijeklo i rasprostranjenost: Potječe iz E * 
Francuske, gdje je i najviše raširen. Dobiven g : Ž 


je iz sjemena nekontrolirane hibridizacije po : < š I 
jednom rasadničaru u Orleansu oko 1860.g. 
Dosta je zastupljen u staklenicima Engleske i 
Belgije. Prilično je poznat i u Italiji, a ima ga i 
kod nas na jugu gdje daje dobre rezultate. 


Botanička — obilježja: = Vršci — mladica 
bjelkastovunasti s crvenim zubićima. Mlado 
lišće paučinasto, žuto-bjelkasto, broncirano, 
naličje bijelo vunasto. Odraslo lišće vrlo 
veliko. Cvijet dvospolan. Zreo grozd velik do 
vrlo velik, valjkastočunjast, dug, lagano krilat 
i rastresit. Bobice velike, okrugle tamnoplave boje, jednolično obojene. Zbog jako 
izraženog maška odaje sivu nijansu. Meso gusto, rast bujan. 


Privredno-tehnološka obilježja: Nije osobito izbirljiv na položaj. Voli plodnija, 
propusna tla. Cvatnja i oplodnja normalna. Dozrijeva u razdoblju berbe. Prilagođuje 
se na sve načine uzgoja. Najprikladnija mu je kraća rezidba rodnog drva uz srednja 
opterećenja. Rodnost je obilna. 


Otpornost na gljivične bolesti osrednja, osjetljiv je na pepelnicu. Osobito dobar 
afinitet na podlogama R99 i 161-49C, loš na 41B. 


Korištenje i gospodarsko značenje: Zbog svojeg neobično lijepog izgleda i kvalitete 
proizvoda ta je sorta našla svoje mjesto u mnogim zemljama. Značaj joj je umanjen 
jer dozrijeva u vrijeme kad dozrijevaju mnoge druge sorte. U Californiji se uzgaja pod 
imenom Ribier, a sudjelovala je i u stvaranju Cardinala. 


MUŠKAT HAMBURG CRNI 
Sinonimi: Muscat de Hamburg, Moscato di Amburgo 

Porijeklo i rasprostranjenost: Potječe iz 
Engleske, gdje se uzgaja u staklenicima. Raširen 
manje-više u svim vinogradarskim zemljama. 


Botanička obilježja:  Vršci mladica su 
ružičaste boje ili broncirani, pahuljasti. Cvijet 
dvospolan. List srednje velik tro ili petodijelan, 

golog lica i naličja. Zreo grozd velik, čunjast, 
IOB TEV LUKI ZV RUI L U GEKAINŠ = granati rastresit. Bobice velike, plavo-ljubičaste 
boje često neujednačeno obojene, jajastog 
oblika s dosta tankom kožicom. Meso srednjegusto, finog muškatnog mirisa. 


Privredno-tehnološka obilježja: Traži prisojne položaje s lakšim i srednje bogatim 
tlima. Cvatnja i oplodnja normalna u povoljnim uvjetima, sklon osipanju. Zori u trećoj 
dekadi rujna. Prilagođuje se svim načinima uzgoja. Zahtijeva kraći rez rodnog drva i 
srednje opterećenje. Veća opterećenja i dugi rez imaju za posljedicu nejednolično 
dozrijevanje. Rodnost mu je osrednja do dobra. Otpornost na smrzavice i bolesti dobra. 
Afinitet za podloge dobar. 


Korištenje i gospodarsko značenje: Izrazito stolna sorta najviše kvalitete, koja i 
prerađena u vino može dati vrlo zadovoljavajuće proizvode, naročito zbog svog izrazito 
muškatnog mirisa i okusa. Kao nedostatak pripisuje mu se relativno loše podnašanje 
transporta, neredovita rodnost i neujednačeni izgled grozda, zbog toga i nema uvjeta za 
veliku proizvodnju. 


SULTANINA BIJELA 
Sinonimi: Sultanina bela, Kišmiš beli, Keshmich blanc, Sultanine blanche, Sultanina 
bianca 


Porijeklo i rasprostranjenost: Sorta je kod nas došla iz Azije. 


Botanička obilježja: Bujan rast, jaki trs, cvijet funkcionalno dvospolan, ne dolazi 
do zametanja sjemenki radi defekta u ženskom dijelu cvijeta, stoga je besjemena sorta. 
Bobice su sitne do srednje veličine, dugaljaste, pokožica debela, zeleno-žute boje. Grozd 
je velik, često s dva krilca, masa grozda varira od 250 — 450 — 800 g, Zabilježeni su i 
grozdovi mase preko 2 kg. 


Privredno-tehnološka obilježja: Traži propusna, duboka i topla tla. Rezidba mješovita, 
najprikladniji je kordonski uzgoj. Dozrijeva prema kraju rujna, grožđe sadrži 20-24 % 
šećera i 6-8 % ukupnih kiselina. 


Korištenje i gospodarsko značenje: Tipična besjemena stolna sorta, zobatica, vodeća 

sorta u svijetu za proizvodnju suhog grožđa. Grožđe je ukusno za potrošnju u svježem 
stanju i dobro podnosi transport. 


MICHELLE PAGLIERI CRNA 
Porijeklo i rasprostranjenost: Križanac 
Alphonsa Lavallea i Red Malage 


Botanička obilježja: Vršci mladica izrazito 
zeleni s laganim brončanim maškom. List je 
velik, okrugao, peterodijelan, lagano naboran. 
Trs je bujan. Cvate u prvoj dekadi lipnja. 
Cvijet je funkcionalno dvospolan. Grozd je 
velik, oko 700 g, piramidalnog oblika. Bobica 
je velika, okrugla do lagano ovalnog oblika, 
jako obojana, crno-ljubičaste boje. Tvrde 
konzistencije, neutralnog okusa, bez posebno 
izražene arome. 


Privredno-tehnološka obilježja: Dozrijeva krajem rujna 


MUŠKAT D'ADDA CRNI 
Sinonimi: Muscato d*Adda, 


Porijeklo i rasprostranjenost: Dobio ju 
je 1897. g. L. Pirovano iz sjemena Muškat 
Hamburga. Raširen je najviše u Italiji, a dolazi 
manje i u drugim zemljama umjerene klime. 


Botanička — obilježja: = Vršci — mladica 
bijelovunasti. Cvijet dvospolan. List velik, vrlo 
širok, glatkog lica i lagano paučinastog naličja. 
Zreo grozd valjkasto čunjast, rastresit, često sa 
sugrozdićem. Bobice velike, okrugle ili lagano 


jajolike, crne boje. Kožica vrlo čvrsta. Meso Slika 13-MUŠKAT D/ADDA CRNI 
gusto s laganim muškatnim okusom. 


Privredno-tehnološka obilježja: Prilagođuje se svim načinima uzgoja. Rodnost je 
dobra, kao i afinitet za podloge. Otpornost na bolesti vrlo dobra. Dozrijeva na kraju 
drugog razdoblja. 


Korištenje i gospodarsko značenje: Mnogi su mišljenja da ta sorta ima bolje 
karakteristike od Muškat Hamburga. To se naročito odnosi na jednoličniji i ljepši izgled 

grozda i bolji transport. U odnosu na Muškat Hamburg nema tako izraženu muškatnu 
aromu. 


SORTE III. RAZDOBLJA 


ITALIJA BIJELA 


Sinonimi: Italia, Muškat Italija 


Porijeklo i rasprostranjenost: Dobio ju je 
A.Pirovano 1911. g. kao križanac Bicane x 
Muškat Hamburg. Raširena je naročito u Italiji, 
a širi se postupno i u ostale vinogradarske 
zemlje toplije klime. 


Botanička obilježja: Vršci mladica slabo 
crvenkasti. Cvijet dvospolan. List velik, 
petodijelan s golim licem i lagano vunastim 

Slika 14-ITALIJA BIJELA naličjem. Zreo grozd velik do vrlo velik, 

valjkastočunjast, zbit, često sa sugrozdićem. 

Bobice vrlo velike, jajolike, zeleno-žute do tamnožute, sa sunčane strane brončaste, 

čvrsto spojene na stapčicu. Kožica otporna. Meso gusto, ugodnog lagano muškatnog 
okusa. Rast vrlo bujan. 


Privredno-tehnološka obilježja: Rano tjera. Zahtijeva tople i sunčane položaje te dosta 
plodno i propusno tlo. Cvatnja i oplodnja normalna. Dozrijeva krajem III. razdoblja. 
Najviše voli visoke načine uzgoja, posebno pergole te dugi rez rodnog drva sa srednjim 
opterećenjima. Rodnost joj je stalna i velika. Otpornost na smrzavice joj je slaba i 
osjetljiva je na pepelnicu. Pokazuje slab afinitet prema 5BB, jer plemka jače tjera od 
podloge; bolji su joj R. du Lot, 420A i R99. 


Korištenje i gospodarsko značenje: Izrazito stolna sorta visoke kvalitete. Za sjeverna 
područja nije prikladna, iako je i tamo ima, jer poslije jesenskih kiša podliježe Botrytisu 
i prekasno dozrijeva, a i ne podnosi smrzavice. 


AFUS ALI BIJELI 
Sinonimi: Boldun, Regina, Mennavacca bianca, Pergolone, Dattier de Beyrouth, 
Rosaki, Aleppo, Carigradsko grožđe 


Porijeklo i rasprostranjenost: Potječe iz srednje Azije. Stara sorta, koja se danas dosta 
nalazi u zemljama Mediterana. U Italiji poznata pod imenom Regina i Mennavacca činila 
je gotovo 80% proizvodnje stolnog grožđa za izvoz. Ima je i kod nas u Dalmaciji. 

Botanička obilježja: Vršci mladica zeleni, Slika 15-AFUS ALI BIJELI 
katkad broncirani, malo pahuljasti. Cvijet SET, 
dvospolan. List srednje velik, tro ili petodijelan, A x/ 
golog lica i naličja. Zreo grozd velik do vrlo ( 
velik, rastresit, čunjast i krilat. Bobice velike, 
često nejednake, zelenkasto-žute, opaljene sa 


sunčane strane, jajolike s otpornom kožicom. 
Meso gusto, neutralnog okusa. Rast vrlo jak. 


Privredno-tehnološka obilježja: = Traži 
prisojne položaje i južna podneblja te lakša i 
srednje bogata tla. Cvatnja i oplodnja normalna. 
Uzgajanau sjevernim područjima često se osipa, 
daje nejednake bobice i prekasno dozrijeva. 
Prilagođuje se na sve oblike uzgoja, iako najbolje uspijeva na pergolama. Traži dugi rez 
i srednja opterećenja. Rodnost vrlo dobra. Otpornost na smrzavice osrednja, na bolesti 
dobra, afinitet za podloge dobar. 


Korištenje i gospodarsko značenje: Izrazito stolna sorta za Mediteran, za sjeverna 
područja se ne preporučuje. Sadrži u sebi, kao rijetko koja stolna sorta, sjedinjena 
svojstva tražena za idealnu zobaticu. Dobro se čuva u hladnjači. 


Slika 16-MUŠKAT 
SORTE IV. RAZDOBLJA ALEKSANDRIJSKI BIJELI 
MUŠKAT ALEKSANDRIJSKI BIJELI 
Sinonimi: Cibib muškatni, Zibibbo, Panse 
musque, Salamanna, Muscat of Aleksandria 


Porijeklo i  rasprostranjenost: = Potječe 
vjerojatno s Bliskog Istoka, a raširen je manje 
više u svim zemljama Mediterana te sjevernoj 
Californiji i Južnoj Americi. 


Botanička obilježja: Vršci mladica zelene 
boje, malo vunasti. Cvijet dvospolan. List malen 
do srednjevelik, okrugao, tro ili petodijelan. 
Grozd velik do vrlo velik, rastresit, čunjast. 
Bobice velike, jajolike, žuto-zlatne boje. Kožica 
čvrsta, otporna; meso gusto, izrazito muškatnog 
okusa. Rast bujan. 

Privredno-tehnološka obilježja: Traži južna i vrlo topla podneblja uz propusna i 
bogata tla. U nepovoljnim uvjetima sklon osipanju. Prilagođuje se svim načinima uzgoja, 
naročito povišenim i visokim. Traži kraći rez. Rodnost dobra. Dosta otporan na bolesti, 
osim na pepelnicu. 


Korištenje i gospodarsko značenje: Stolna sorta visoke kvalitete, no koristi se 
vrlo uspješno za sušenje, a katkad i za popravak drugih vina zbog svoje vrlo izražene 
muškatne arome. Dobro podnosi transport. Proizvode vrlo visokih vrijednosti može dati 
samo u vrlo toplom podneblju. 


Slika 17-KRIVALJA BIJELA 
i = 


a 


KRIVALJA BIJELA 

Sinonimi:  Corinchon blanc, Pizzutello 
bianco,  Krivača,  Žirnjača Porijeklo i 
rasprostranjenost: = Vjerojatno = potječe iz 
Arabije. Rasprostranjena je u svim zemljama 
Mediterana, a kod nas u južnoj Dalmaciji i na 
srednjedalmatinskim otocima. 


Botanička — obilježja: = Vršci — mladica 
rumenozelenkasti, goli i malo zavinuti. List 
srednji ili malen, okrugao, tro ili petodijelan 
s golim licem i malo pahuljastim naličjem. 
Grozd srednje velik do velik, srednjerastresit. 
Bobice velike, zašiljene i krive, zeleno-žute. 
Kožica tanka, meso gusto, neutralnog okusa, 
rast bujan. 


Privredno-tehnološka obilježja: Traži tople 
i zaklonjene položaje te duboka, plodna i 
pjeskovita tla. Sklona osipanju u cvatnji, ako 
su nepovoljne vremenske prilike. Voli visoke 
uzgoje i srednje dugi ili kratki rez. Nije previše 
otporna na bolesti, rodnost joj je ovisna o 
oplodnji. 


Korištenje i gospodarsko značenje: Uzgoj 
joj je čak i u našim južnim krajevima ograničen 
isključivo uz najbolje i najtoplije položaje. 


CALMERIA BIJELA 
Ka Botanička obilježja: To je sjemena 
Slika 18-CALMERIA BIJELA sorta, produženih svijetlozelenih i nježno 

oblikovanih bobica. Blagog je i slatkog okusa. Dozrijeva od listopada do studenog. 


Korištenje i gospodarsko značenje: Na tržištu se nalazi do siječnja. Dobro se čuva 
u hladnjačama, ali je osjetljiva na trips. Prvenstveno se uzgaja u toplijim zemljama. U 
Europi je ima u Italiji i Španjolskoj. Dosta se uzgaja u Californiji. 


EMPEROR CRVENI 

Botanička obilježja: To je također sjemena 
sorta, duboko crvenih i velikih bobica, s jako 
rastresitim grozdom. Okus joj je pun i sličan 
dinji. 


Korištenje i gospodarsko značenje: Potječe 
iz 1863.g. Dostupna je na tržištu kao i Calmeria. 
Dozrijeva od listopada do studenog. U Europi 
je uzgajaju Italija i Španjolska, a u SAD-u 
Californija. 


Slika 19-EMPEROR CRVENI 

Surveying study 


SORTS OF TABLE GRAPES 


Summary 

Sorts of table grapes ripe here from the end of July to the mid October. They are mostly 
used as assortment addition to a vineyard, on grape arbors, around houses. By choosing 
sorts well, we can have fresh grapes at home during the entire mentioned period. 


Sorts of table grapes are used nowadays for consuming fresh or processed by drying, 
preserving or candying. 


They also require different technology of cultivation and care, and more manual 
work. With table sorts nowadays, high cultivating forms are used exclusively, the most 
often being different forms of trellises of grapes or “tendonas", which are connected by 
a strong armature construction. 


Because of that, but also because of high initial investments and a small number of 
adequate localities in our country, table grapes are mostly imported. But that is not the 
reason for these sorts to not to be able to be cultivated locally on smaller parcels for 
personal needs, market-halls, tourist households and tourism in general. 


Sorts are classified according to ripening by Pulliat method. Characteristics which 
table grapes sorts should have are listed. Sorts that can mostly be purchased and 
cultivated here, in continental areas of Croatia and in Dalmatia, have been described. 
The description lists synonyms, origin and spread, botanical characteristics, economical 
and technological characteristics, as well as use and economic significance. 


Key words: sort, synonyms, origin, spread, botanical characteristics, economical 
and technological characteristics. 

